**PRILOG VII – Kriteriji za odabir ekonomski najpovoljnije ponude (ENP)**

Kriterij za odabir ponude je **ekonomski najpovoljnija ponuda (ENP).**

Kriteriji ekonomski najpovoljnije ponude redom su navedeni prema važnosti i udjelu u konačnom izračunu, za obje grupe predmeta nabave.

Najpovoljnija ponuda odabrat će se na temelju kriterija ekonomski najpovoljnije ponude, koja je sastavljena od dobivenih bodova za kriterij:

* **cijena ponude** i
* **specifično iskustvo ključnog stručnjaka**.

Naručitelj će odabrati najpovoljniju ponudu na temelju sljedećih kriterija:

|  |  |  |
| --- | --- | --- |
| **Br.** | **Kriterij** | **Maksimalni broj bodova** |
| 1. | Cijena ponude | 80,00 |
| 2. | Specifično iskustvo ključnog stručnjaka | 20,00 |
| **Ukupno** | | 100,00 |

Ekonomski najpovoljnija ponuda utvrđuje se relativnim modelom temeljem navedenih kriterija i njihovog relativnog značaja pretvorenog u bodove. Bodovi za navedene kriterije iskazuju se na dvije decimale (zaokruživanje na više).

Ako su dvije ili više valjanih ponuda jednako rangirane nakon bodovanja ponuda prema zadanim kriterijima ekonomski najpovoljnije ponude, **Naručitelj će odabrati ponudu koja je zaprimljena ranije**.

Ekonomski najpovoljnija ponuda je ona ponuda koja ostvari najviše bodova.

Ekonomski najpovoljnija ponuda izračunava se prema formuli:

**UBB = CP + SIKS**

|  |  |
| --- | --- |
| **UBB** | Ukupan broj bodova |
| **CP** | Cijena ponude |
| **SIKS** | Specifično iskustvo ključnog stručnjaka |

1. **Cijena ponude (financijski kriterij)**

Ponuda (ovisno o GRUPI predmeta nabave) s najnižom cijenom dobiva 80,00 (osamdeset) bodova, dok se ostale ponude boduju prema formuli:

**CP=(X1/X2)\*80,00**

|  |  |
| --- | --- |
| **CP** | Ukupan broj bodova za cijenu ponude |
| **X1** | Najniža cijena od svih valjanih ponuda |
| **X2** | Cijena ponude koja je predmet ocjene |

1. **Specifično iskustvo ključnog stručnjaka (nefinancijski kriterij)**

Dodatni kriteriji za odabir ekonomski najpovoljnije ponude je specifično iskustvo imenovanog ključnog stručnjaka. Maksimalni broj bodova koji ponuditelj može dobiti po ovom kriteriju je 20,00 (dvadeset) bodova, a dodijelit će se u skladu s Tablicom 1.

Pod specifičnim iskustvom ključnog stručnjaka podrazumijeva se iskustvo stečeno kroz rad i/ili sudjelovanje na projektima/studijama iz određenog (propisanog) područja (ovisno o GRUPI predmeta nabave).

**Tablica 1** – Specifične kompetencije kao dodatni kriteriji za odabir ekonomski najpovoljnije ponude

| OZNAKA KRITERIJA | KRITERIJ ZA PROJEKTE/STUDIJE | BROJ PROJEKATA | BODOVI | MAKSIMALAN BROJ BODOVA |
| --- | --- | --- | --- | --- |
| **SIKS za GRUPU 1** | projekti/studije iz područja upravljanja ribolovom | 2 -3 projekta | 5,00 | 20,00 bodova |
| 4-5 projekata | 10,00 |
| 6 i više projekata | 20,00 |
|  |  |  |  |  |
| **SIKS za GRUPU 2** | projekti/studije iz područja akvakulture | 2 -3 projekta | 5,00 | 20,00 bodova |
| 4-5 projekata | 10,00 |
| 6 i više projekata | 20,00 |
|  |  |  |  |  |

**U svrhu dokazivanja specifičnog iskustva predloženih ključnih stručnjaka, ponuditelj je dužan U PONUDI dostaviti za svakog ključnog stručnjaka posebno:**

* **popunjen Predložak popisa i opisa projekata/studija (PRILOG VIII).**

Naručitelj zadržava pravo provjere svih podataka navedenih u dostavljenom predlošku.

**Ukoliko popisi i opisi nisu dostavljeni ili iz njih nije razvidno traženo specifično iskustvo imenovanog stručnjaka, Naručitelj neće dodijeliti bodove za propisani nefinancijski kriterij.**